क्रिएटिव वर्क (Creative Work): कमर्शियल्स और विज्ञापन के लिए आइडियाज यही विभाग निकालता है। उत्पाद की खासियत ग्राहक तक कैसे पहुंचाई जाए, यह इसका मुख्य कार्य होता है। एक जूनियर कंटेट राइटर प्रिंट विज्ञापन के लिए सामग्री लिखने के अलावा उसका संपादन और प्रूफ रीडिंग भी करता है। नए प्रोडक्ट के लिए आइडिया देना, ब्रांड का नाम स्थापित करना और रेडियो एवं टीवी के लिए स्क्रिप्ट लिखने जैसे काम यही लोग करते हैं। क्रिएटिविटी यहां की पहली और आखिरी योग्यता है। एक जूनियर विजुअलाइजर विज्ञापन के विजुअल कॉन्सेप्ट, डिजाइन, फोटो सेशन और फिल्मिंग का निरीक्षण करता है। इसके लिए फोटोशॉप, कोरल ड्रा, पेजमेकर आदि ड्राइंग सॉफ्टवेयर का ज्ञान होना जरूरी है।